Պայծառակերպութեան տօնին, սրբազան շարականագիրին բառերով զՔրիստոս օգնականութեան կը կանչենք եւ կ՚երգենք ըսելով. «Քրիստոս Աստուած մեր, շնորհէ որ Պետրոսի եւ Զեբեդէոսի որդիներուն՝ Յակոբոսի եւ Յովհաննէսի հետ արժանանանք քու աստուածային տեսիլքիդ»։ Նոյն շարականագիրին բառերով կը մաղթենք, որ Տէրը «մեզ բարձրացնէ զգալի Թաբորական լեռնէն աւելի բարձր, երկնաբերձ եւ զգալի խորաններ», որուն համար «մեր հողեղէն մարմինները վերածուին հոգեւոր տաղաւարներու, զանոնք յատկացնելով միակ Մարդասէր եւ Փրկչին բնակութեանը»։